действително приспадната от експортните цени, предвид липсата на съдействие от страна на несвързани вносители в настоящото разследване Комисията използва маржа на печалбата на несвързан вносител от по-скорошно разследване на подобен азотен тор — UАN, в размер на 4 % (34). Противно на твърдението на страните Комисията не е допуснала грешка при използването на 4 % вместо 2,4 % абстрактен марж на печалбата в настоящия преглед. В действителност методологията, използвана от Комисията, е абсолютно еднаква и при двата прегледа: като се има предвид, че не е имало съдействие от несвързани вносители, Комисията е използвала маржа на печалбата, установен за несвързани вносители в скорошен случай, отнасящ се за друг химически продукт. Поради това използването на печалбата в размер на 4 % е в съответствие с член 11, параграф 9 от основния регламент, който изисква използването на същата методология, а не същата (неактуална) рентабилност.
 (99)
 Някои заинтересовани страни заявиха, че Комисията е следвало да използва месечни обменни курсове вместо средни стойности по време на РПРП при сравняването на цените и/или да сравнява цените за всеки отделен продукт.
 (100)
 Комисията анализира тези твърдения и установи наличие на подобна ценова разлика, дори ако са използвани месечни обменни курсове и ако сравнението е направено за всеки отделен продукт. Освен това всички видове продукти бяха разгледани за целите на сравнението на цените и въпреки че сравнението не беше направено конкретно за всеки вид на продукта, почти всички продажби за трети държави бяха на един и същ вид на продукта.
 (101)
 Euroсhem представи няколко твърдения във връзка с индивидуалните му изчисления на продажните цени на вътрешния пазар, свързани с приспадането на разходите за кредити и изчисляването на корекциите за съоръженията. Също така Eurochem представи няколко аргумента, свързани с индивидуалните му изчисления на експортните продажни цени, във връзка с твърдения за неправилно изчисляване на разходите за навло. Тези твърдения бяха отхвърлени. От съображения за поверителност допълнителни подробности относно мотивите на Комисията бяха предоставени в отделен документ, предназначен само за дружеството.
 3.3.2. Производствен капацитет и свободен капацитет в Русия
 (102)
 За да определи капацитета и свободния капацитет в Русия, Комисията използва проверени данни, предоставени от включените в извадката дружества, и данни, докладвани в отговор на формулярите за включване в извадката, за всички други руски износители. Освен това общата стойност на свободния капацитет на Kirovo беше включена в изчислението на свободния капацитет, тъй като свободният капацитет на други видове амониев нитрат, които понастоящем са изключени от приложното поле на антидъмпинговите мерки, много лесно може да се използва за производството на амониев нитрат, понастоящем класиран в кодове по КН 3102 30 90 и 3102 40 90.
 (103)
 В съответствие с предишните разследвания най-високият действителен обем на производството, наблюдаван през разглеждания период, беше взет като основа за изчисляване на капацитета на включените в извадката дружества, освен ако изграденият капацитет не е бил по-висок от действителното производство.
 (104)
 След проверките и КПР на включените в извадката производители данните бяха коригирани за групата Acron. Корекцията се дължи на факта, че от решаващо значение за определяне на производството и свободния капацитет в този случай са именно